L'Ajuntament d'Alaquàs subvenciona el projecte Vacances en pau i Fem futur
19/07/2005 14:06:00

# L'Ajuntament d'Alaquàs subvenciona el projecte Vacances en pau i Fem futur

*   19/07/2005 14:06:00
*   [Imprimir](#)
*   Compartir
*    https://www.alaquas.org/documento.asp?id\_do=9632

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9632%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20subvenciona%20el%20projecte%20Vacances%20en%20pau%20i%20Fem%20futur)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9632/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9632/9632_Form_4.jpg)](https://www.alaquas.org/ficheros/documentos/2005/2/9632/9632_Form_10.jpg "<a href='https://www.alaquas.org/ficheros/documentos/2005/2/9632/9632_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs subvenciona el projecte Vacances en pau i Fem futur</a>")

Al voltant de 28 xiquets sahrauís i ucraïnesos del nord de Kíev, zona afectada per l'explosió de la central de Txernòrbil, gaudiran d'aquestos programes d'acolliment temporal als mesos d'estiu

L'Ajuntament d'Alaquàs col·labora amb _'Gent solidaria de l'horta Sud' i_ porta a terme els projectes d'acolliment familiar temporal de xiquets i xiquetes sahrauís i ucraïnesos a Alaquàs, amb els projectes Vacances en pau i Fem futur.

L'Ajuntament d'Alaquàs, amb la subvenció d'aquestos projectes, farà possible que 11 xiquets sahrauís i 17 ucraïnesos, dels 101 xiquets que arriben a Espanya, gaudisquen durant els mesos de juliol i agost d'una vida diferent, acollits per famílies d'Alaquàs. En 2002 solament eren 4 xiquets ucraïnesos els que arribaven a Alaquàs, en 2005 són 17.

La recepció tindrà lloc el proper dilluns, 18 de juliol, a les 19 hores en l'Aula de Cultura d'Alaquàs amb la presencia d'unes 100 persones entre els 28 xiquets, els pares d'acollida, la gent de la federació, persones representatives de l'Ajuntament d'Alaquàs, els respectius presidents de les associacions Fem futur i Vacances en pau. Posteriorment, hi haurà un berenar al Centre Cultural de l'Olivar per a tots els presents i es repartirà un obsequi personal.

Vacances en pau és un programa dirigit a xiquets i xiquetes sahrauís que al seu país d'origen estan sofrint situacions de dificultat social per diversos motius, la majoria dels quals presenten problemes mèdics que no poden ser tractats al seu país.

Fem futur acull menors de nacionalitat ucraïnesa que es troben en orfenats, en cases d'acollida, i viuen al nord de Kíev, capital d'Ucraïna, zona afectada per l'explosió de la central nuclear de Txernòbil.

Els objectius que persegueix la campanya són, entre altres, aconseguir que els xiquets puguen viure durant els mesos d'estiu fora dels camps de refugiats, dels orfenats, afavorint que tinguin l'oportunitat de descobrir una nova cultura, un nou idioma, unes noves costums i aprofitar l'assistència sanitària especialitzada d'Espanya.

L'Ajuntament d'Alaquàs facilitarà l'assessorament de les famílies d'acollida dels xiquets sahrauís i ucraïnesos i possibilitarà la integració tant dels xiquets com dels pares d'acollida amb l'ajuda de psicòlegs i sociòlegs.